open-index/open-wikipedia-markdown huggingface dataset:
బి. మనోహర్ రెడ్డి

**బుయ్యని మనోహర్‌రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2023 తెలంగాణ శాసనసభ ఎన్నికల్లో కాంగ్రెస్‌ నుండి  తాండూర్ ఎమ్మెల్యేగా గెలిచాడు.
## జననం, విద్యాభాస్యం
బి. మనోహర్ రెడ్డి 1965 జూన్ 05న తెలంగాణ రాష్ట్రం, వికారాబాద్‌ జిల్లా ,కులకచర్ల మండలం, తిర్మలాపూర్‌ గ్రామంలో బుయ్యని బాలకృష్ణా రెడ్డి, సత్తమ్మ దంపతులకు జన్మించాడు. ఆయన 10వ తరగతి వరకు చదువుకున్నాడు.

## రాజకీయ జీవితం
బి. మనోహర్ రెడ్డి 1987లో తెలుగుదేశం పార్టీ ద్వారా రాజకీయాల్లోకి వచ్చి 1995లో పరిగి నియోజకవర్గ సమన కమిటీసభ్యుడిగా, 1996లో రంగారెడ్డి జిల్లా డీసీఎంఎస్ డైరక్టర్‌గా, 2006లో కుల్కచర్ల మండల జెడ్పీటీసీగా ఎన్నికయ్యాడు. ఆయన తెలంగాణ ప్రత్యేక రాష్ట్రం ఏర్పడిన తర్వాత టీఆర్ఎస్ పార్టీలో చేరి రంగారెడ్డి జిల్లా ఉపాధ్యక్షుడిగా, ఆ తరువాత వివిధ హోదాల్లో పని చేసి 2018లో జరిగిన శాసనసభ ఎన్నికల్లో పరిగి ఎమ్మెల్యే టికెట్‌ ఆశించాడు. ఆయన ఆ తరువాత 2020లో కుల్కచర్ల పీఏసీఎస్‌ ఛైర్మన్‌గా ఏకగ్రీవ ఎన్నికై, ఆ తరువాత 2020 ఫిబ్రవరి  29న రంగారెడ్డి జిల్లా డీసీసీబీ ఛైర్మన్‌గా ఎన్నికయ్యాడు.

బి. మనోహర్ రెడ్డి బీఆర్ఎస్ పార్టీకి 2023 అక్టోబర్ 5న రాజీనామా చేసి, అక్టోబర్ 6న కాంగ్రెస్ పార్టీలో చేరగా ఆయనను అక్టోబర్ 28న 2023 తెలంగాణ శాసనసభ ఎన్నికల్లో తాండూర్  కాంగ్రెస్‌ నుండి అభ్యర్థిగా ప్రకటించారు. ఆయన ఆ ఎన్నికల్లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీఆర్ఎస్ పార్టీ అభ్యర్థి పైలెట్ రోహిత్ రెడ్డిపై 6583 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## వ్యాపారాలు
బి. మనోహర్ రెడ్డి రియల్ ఎస్టేట్ వ్యాపారం చేస్తూ జేబీ ఇన్ఫ్రా గ్రూప్ మేనేజింగ్ డైరెక్టర్, బీఎంఆర్ సర్త కన్వెన్షన్, ప్రైవేట్ హాస్పిటల్స్ వివిధ వ్యాపారాలు,  బీఎంఆర్ ఫౌండేషన్ ద్వారా స్వచ్చంద కార్యక్రమాలు నిర్వహిస్తున్నాడు.

## మూలాలు

వర్గం:తెలంగాణ రాజకీయ నాయకులు
వర్గం:1965 జననాలు
వర్గం:తెలంగాణ శాసన సభ్యులు (2023)
వర్గం:భారత జాతీయ కాంగ్రెస్ నాయకులు
భోస్లే నారాయణరావు పాటిల్

**భోస్లే నారాయణరావు పాటిల్** తెలంగాణ రాష్ట్రానికి చెందిన రాజకీయ నాయకుడు. ఆయనను 2023 తెలంగాణ శాసనసభ ఎన్నికల్లో కాంగ్రెస్‌ ప్రకటించిన రెండో జాబితాలో ముధోల్ అభ్యర్థిగా ప్రకటించింది.

## మూలాలు

వర్గం:తెలంగాణ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2009)
దక్షిణాఫ్రికా ట్వంటీ20 అంతర్జాతీయ మహిళా క్రికెటర్ల జాబితా

మహిళా ట్వంటీ20 అంతర్జాతీయ క్రికెట్ మ్యాచ్ అనేది ఐసీసీ సభ్యదేశాలలో ఏదైనా రెండు జట్ల మధ్య 150 నిమిషాల్లో జరిగే 20 ఓవర్లు క్రికెట్ మ్యాచ్. మొదటి మ్యాచ్ 2004 ఆగస్టులో ఇంగ్లాండ్ న్యూజిలాండ్ జట్ల మధ్య పురుషుల జట్లకు ఆరు నెలల ముందు జరిగింది.దక్షిణాఫ్రికా జాతీయ మహిళల క్రికెట్ జట్టు 2007లో కౌంటీ గ్రౌండ్ టౌన్టన్ తమ మొదటి ట్వంటీ20 అంతర్జాతీయ మ్యాచ్ ను ఆడింది, రెండు జట్ల ఇంగ్లాండ్ పర్యటనలు సమయం అనుకూలముగా లేక పోవడముతో న్యూజిలాండ్తో ఆడింది.

ఈ జట్టు ఏర్పడినప్పటి నుండి 59 మంది మహిళలు టీ20 అంతర్జాతీయ క్రికెట్లో దక్షిణాఫ్రికాకు ప్రాతినిధ్యం వహించారు. ఈ జాబితాలో కనీసం ఒక మ్యాచ్ ఆడిన వాళ్ళు ఉన్నారు.

## క్రీడాకారిణులు జాబితా
*15 అక్టోబర్ 2023 నాటికి గణాంకాలు సవరించినవి.*

## కెప్టెన్ల జాబితా

## మూలాలు



వర్గం:దేశాల వారీగా క్రికెట్ జట్లు
వర్గం:దేశాల వారీగా మహిళా క్రికెట్ జట్లు
హిబత్ అబు నదా

**హిబత్  కమల్ అబూ నదా**  (); జూన్ 24, 1991 - 20 October 2023). ఆమె పాలస్తీనా కవయిత్రి, నవలా రచయిత్రి, పోషకాహార నిపుణురాలు, ఇంకా వికీమీడియన్. ఆమె నవల "ఆక్సిజెన్ ఇస్ నాట్ ఫర్ ది డెడ్ ("*Oxygen is not for the dead*") కు 2017లో షార్జా అవార్డ్ ఫర్ అరబ్ క్రియేటివిటీ లో రెండవ స్థానం లభించింది. ఆమె 2023 లో ఇజ్రాయెల్, హమాస్ యుద్ధ విమాన దాడులలో (airstrike) గాజా స్ట్రిప్ లో మరణించింది.

## జీవిత విశేషాలు
అబూ నదా 24 జూన్ 1991న మక్కా, సౌదీ అరేబియాలో జన్మించింది..ఆమె ఇస్లామిక్ విశ్వవిద్యాలయం, గాజా నుండి జీవ రసాయన శాస్త్రం (బయోకెమిస్ట్రీ)లో బ్యాచిలర్ డిగ్రీని,  అల్ - అజర్ విశ్వవిద్యాలయం నుండి పోషకాహార చికిత్స (క్లినికల్ న్యూట్రిషన్) లో  మాస్టర్స్ డిగ్రీని పొందింది.

ఆమె 'అల్ - అమల్ ఇన్స్టిట్యూట్ ఫర్ ఆర్ఫన్స్' తో  అనుబంధం కలిగిన  'రుసూల్ సెంటర్ ఫర్ క్రియేటివిటీ'లో కొంతకాలం పనిచేశారు. ఆమె " న్యాయం గురించి , అరబ్ స్ప్రింగ్  తిరుగుబాట్లు,  ఆక్రమణలో ఉన్న పాలస్తీనా జీవితం వాస్తవాల గురించి ఆలోచించింది. అని అల్ - అయ్యామ్ పేర్కొన్నాడు. 

ఆమె అనేక కవితా సంకలనాలను,  *అల్ - ఉక్సుజిన్ లేసా లిల్ - మావ్తా* (' ఆక్సిజన్ ఈజ్ నాట్ ఫర్ ది డెడ్ ') అనే పేరుతో ఒక నవలను ప్రచురించింది. 2017లో ఆమె తన నవలకు యునైటెడ్ అరబ్ ఎమిరేట్స్ నిర్వహించిన 20వ వార్షిక షార్జా అవార్డు ఫర్ అరబ్ క్రియేటివిటీలో రెండవ స్థానాన్ని గెలుచుకుంది. ఈ పుస్తకాన్ని దార్ దివాన్ 2021లో తిరిగి ప్రచురించారు.

## రచన

## మరణం
20 అక్టోబరు 2023న దక్షిణ గాజాలోని ఖాన్ యూనిస్ లోని ఆమె ఇంటిని ఢీకొన్న ఇజ్రాయెల్ వైమానిక దళం వైమానిక దాడి సమయంలో ఇజ్రాయెల్ - హమాస్ యుద్ధం ఆమె మరణించారు. ఆమె వయసు 32 సంవత్సరాలు.

ఆమె 'లిటరరీ హబ్' అను  ఆన్లైన్ వేదిక మీద  చివరి పోస్ట్ 8 అక్టోబరు 2023న చేసింది

*- గాజా లో  రాత్రి చీకటిగా ఉంటుంది, రాకెట్ల మెరుపుతో పాటు,* 

*- బాంబుల శబ్దంతో పాటు నిశ్శబ్దం* 

*- ప్రార్థన  సౌకర్యం, అమరవీరుల కాంతి తో పాటు భయపెట్టే నలుపు* 

*- శుభ రాత్రి,  గాజా.*

## సూచనలు

వర్గం:మహిళా వికీపీడియనులు
సేథ్ రాన్స్

**సేథ్ రాన్స్** (జననం 1987, ఆగస్టు 23) న్యూజీలాండ్ క్రికెట్ ఆటగాడు. సెంట్రల్ డిస్ట్రిక్ట్స్ కొరకు దేశీయంగా ఆడేవాడు. 2017 మేలో న్యూజీలాండ్ క్రికెట్ జట్టు తరపున అంతర్జాతీయ అరంగేట్రం చేసాడు.

## దేశీయ క్రికెట్
బ్రెంట్ ఆర్నెల్‌తో పాటు, ఇతను 2016–17 సూపర్ స్మాష్‌లో పదిహేను అవుట్‌లతో ఉమ్మడి అత్యధిక వికెట్లు తీసిన బౌలర్‌గా నిలిచాడు. 2018 జూన్ లో, ఇతనికి 2018–19 సీజన్ కోసం సెంట్రల్ డిస్ట్రిక్ట్‌లతో ఒప్పందం లభించింది.

2021 డిసెంబరులో, 2021–22 సూపర్ స్మాష్‌లో, టీ20 క్రికెట్‌లో రాన్స్ తన మొదటి ఐదు వికెట్ల హాల్‌ని సాధించాడు.

## అంతర్జాతీయ క్రికెట్
2017 ఏప్రిల్ లో, 2017 ఐర్లాండ్ ట్రై-నేషన్ సిరీస్ కోసం న్యూజీలాండ్ వన్డే ఇంటర్నేషనల్ జట్టులో ఎంపికయ్యాడు. 2017 మే 14న ఐర్లాండ్‌పై న్యూజీలాండ్ తరపున తన వన్డే అరంగేట్రం చేసాడు. 2017 డిసెంబరు 29న వెస్టిండీస్‌పై న్యూజీలాండ్ తరపున తన టీ20 అరంగేట్రం చేసాడు.

## మూలాలు

## బాహ్య లింకులు
* 

వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1987 జననాలు
లిసా ఆస్టిల్

**లిసా మేరీ ఆస్టిల్** (జననం 1973, మే 17) న్యూజీలాండ్ మాజీ క్రికెటర్. కుడిచేతి వాటం బ్యాటర్‌గా రాణించింది. 1993 ప్రపంచ కప్‌లో న్యూజీలాండ్ తరపున ఒకేఒక్క మ్యాచ్‌లో ఆడింది. కాంటర్బరీ తరపున దేశీయ క్రికెట్ లో ప్రాతినిధ్యం వహించింది.

## జననం
ఆస్టిల్ 1973, మే 17న క్రైస్ట్‌చర్చ్‌లో జన్మించింది.

## క్రికెట్ రంగం
తన 20 ఏళ్ళ వయస్సులో 1993లో ఇంగ్లండ్‌లో జరిగిన ప్రపంచ కప్‌లో డెన్మార్క్‌తో ఆడింది. ఈ మ్యాచ్‌లో బ్యాటింగ్ చేయలేదు, బౌలింగ్ చేయలేదు. ఆస్టల్ సోదరుడు, నాథన్ ఆస్టిల్ కూడా అంతర్జాతీయంగా ఆడాడు.

## వ్యక్తిగత జీవితం
కాంటర్‌బరీ తరపున ఫస్ట్-క్లాస్ క్రికెట్ ఆడిన రాబీ ఫ్రూని వివాహం చేసుకుంది.

## మూలాలు

వర్గం:న్యూజీలాండ్ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1973 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
థామ్సిన్ న్యూటన్

**థామ్సిన్ మిచెల్ మౌపియా న్యూటన్** (జననం 1995, జూన్ 3) న్యూజీలాండ్ క్రికెటర్, రగ్బీ యూనియన్ ప్లేయర్.

## క్రికెట్ రంగం
వెల్లింగ్టన్ తోపాటు జాతీయ జట్టు వైట్ ఫెర్న్స్ కోసం క్రికెట్ ఆడుతుంది. వెల్లింగ్టన్ ప్రైడ్ కొరకు రగ్బీ ఆడుతుంది. కుడిచేతి వాటం బ్యాట్స్‌మన్, కుడిచేతి మీడియం పేస్ బౌలర్ గా రాణించింది. 2021 మే లో, న్యూటన్ 2021–22 సీజన్‌కు ముందు న్యూజీలాండ్ క్రికెట్ నుండి మొదటి సెంట్రల్ కాంట్రాక్ట్‌ను పొందింది.

## మూలాలు

## బాహ్య లింకులు
* 
* Thamsyn Newton at LinkedIn

వర్గం:న్యూజీలాండ్ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1995 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ టీ20 క్రికెట్ క్రీడాకారులు
కరెన్ మార్ష్

**కరెన్ ఆన్ మార్ష్** (జననం 1951, డిసెంబరు 26) న్యూజీలాండ్ మాజీ క్రికెటర్. కుడిచేతి వాటం బ్యాటర్ గా, కుడిచేతి ఫాస్ట్-మీడియం బౌలర్‌గా రాణించింది. 1978 ప్రపంచ కప్‌లో న్యూజీలాండ్ తరపున ఒకేఒక్క మ్యాచ్ ఆడింది. కాంటర్బరీ తరపున దేశీయ క్రికెట్ లో ప్రాతినిధ్యం వహించింది.

## జననం
మార్ష్ 1951, డిసెంబరు 26న న్యూజిలాండ్‌లోని నార్త్ ఐలాండ్‌లోని వాంగరీలో జన్మించింది.

## క్రికెట్ రంగం
పేస్-బౌలింగ్ ఆల్-రౌండర్ అయిన కరెన్ 1978లో భారత్‌లో జరిగిన ప్రపంచ కప్‌లో ఇంగ్లాండ్‌తో న్యూజిలాండ్ తరపున ఏకైక వన్డే ఇంటర్నేషనల్ ఆడింది. బ్యాటింగ్ ఆర్డర్‌లో ఆరోస్థానంలో వచ్చిన 17 బంతుల్లో 14 పరుగులు చేసింది.

## వ్యక్తిగత జీవితం
న్యూజిలాండ్ తరపున అంతర్జాతీయ క్రికెటర్ రిచర్డ్ హ్యాడ్లీని వివాహం చేసుకున్నది. ఈ జంటకు ఇద్దరు కుమారులు ఉన్నారు, కానీ తరువాత విడాకులు తీసుకున్నారు.

## మూలాలు

## బాహ్య లింకులు
* 

వర్గం:న్యూజీలాండ్ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1951 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
రఘురామ్

**రఘురామ్‌ అంబడపూడి** (జననం 1975 ఏప్రిల్ 15) భారతీయ టెలివిజన్ నిర్మాత, నటుడు. ఆయన ఎంటీవి ఇండియాలో సీనియర్ పర్యవేక్షక నిర్మాత, ఎంటీవి రోడీస్, ఎంటీవి డ్రాపౌట్ ప్రైవేట్ లిమిటెడ్, ఎంటీవి స్ప్లిట్స్‌విల్లా లకు యాంకర్ కమ్ డైరెక్టర్‌గా ఉన్నాడు.

ఆయన తన జీవితంపై *రియర్‌వ్యూ: మై రోడీస్ జర్నీ* అనే పుస్తకాన్ని రాయగా రూపా పబ్లికేషన్స్ ప్రచురించింది. ఇది నవంబరు 2013 నుండి అందుబాటులో ఉండగా, అతని అభిమానుల నుండి బాగా ఆదరణ పొందింది.

## బాల్యం, విద్యాభ్యాసం
రఘు రామ్ తన కవల సోదరుడు రాజీవ్ లక్ష్మణ్‌తో కలిసి ఆంధ్రప్రదేశ్‌లోని మచిలీపట్నంలో జన్మించాడు. అతని తండ్రి చార్టర్డ్ అకౌంటెంట్, తల్లి జర్నలిస్ట్. రఘురామ్‌కి సుప్రియ నిస్తాల అనే చెల్లెలు ఉంది. 

మొదటి సంవత్సరం ఢిల్లీలోని దేశబంధు కళాశాల, ద్వితీయ సంవత్సరం శ్రీ వెంకటేశ్వర కళాశాల, చివరి సంవత్సరం హైదరాబాద్‌లోని ఉస్మానియా యూనివర్సిటీలో గ్రాడ్యుయేషన్‌ పూర్తి చేసాడు.

## కెరీర్
ఎంటీవిలో రోడీస్‌ షోతో పాపులర్‌ అయిన ఆ తర్వాత ఆయన పలు రియాల్టీ షోలు చేసాడు. హిందీలో అక్షయ్‌కుమార్‌తో తీస్‌మార్‌ఖాన్‌ (2010), జాన్‌ అబ్రహంతో కలిసి జూతా హై సహీ చిత్రాల్లో నటించాడు. ఇక తమిళ చిత్రం డాక్టర్‌లోనూ నటించి మంచి గుర్తింపు తెచ్చుకున్నాడు. ఇదే చిత్రం తెలుగులో వరుణ్ డాక్టర్ (2021)గా విడుదలైంది. తరుణ్‌భాస్కర్‌ తెరకెక్కించి, 2023 నవంబరు 3న విడుదల కానున్న కీడాకోలా (2023)తో ఆయన తొలిసారి తెలుగు సినిమాలో నటించాడు.

అతని నటన విమర్శకుల ప్రశంసలు అందుకుంది. అతను "మన్మణి" పాట కోసం గ్లోబల్ ఇండియన్ మ్యూజిక్ అకాడమీ అవార్డ్స్ (GIMA ) 2012లో ఉత్తమ గాయకుడు అవార్డుకు కూడా ఎంపికయ్యాడు.

## వ్యక్తిగతం
ఆయన నటి సుగంధ గర్గ్ని వివాహం చేసుకున్నాడు. అతనికి ఒక కవల సోదరుడు, రాజీవ్ లక్ష్మణ్ అతనితో కలిసి ఎంటీవి రోడీస్‌లో పనిచేశాడు. సోదరులు మోనోజైగోటిక్ సొల్యూషన్స్ ప్రైవేట్ లిమిటెడ్ పేరుతో వారి స్వంత కంటెంట్ స్టూడియోను 2014లో ప్రారంభించారు.

## మూలాలు
వర్గం:1973 జననాలు
వర్గం:ఇండియన్ గేమ్ షో హోస్ట్‌లు
వర్గం:భారతీయ సినిమా నటులు
వర్గం:ఆంధ్రప్రదేశ్
వర్గం:హిందీ సినిమా సినిమా నటులు
వర్గం:కృష్ణా జిల్లా
వర్గం:భారతీయ కవలలు
వర్గం:ఎంటీవి వ్యక్తులు
వర్గం:ఢిల్లీ విశ్వవిద్యాలయం పూర్వ విద్యార్థులు
ఆండ్రూ మాథిసన్

**ఆండ్రూ విలియం మాథిసన్** (జననం 1989, అక్టోబరు 10) న్యూజీలాండ్ మాజీ అంతర్జాతీయ, ఫస్ట్-క్లాస్ క్రికెటర్.

## జననం
ఆండ్రూ విలియం మాథిసన్ 1989 అక్టోబరు 10న న్యూజీలాండ్ లోని హామిల్టన్ లో జన్మించాడు.

## క్రికెట్ రంగం
2015, జూన్ 20న ఇంగ్లాండ్‌పై తన వన్డే ఇంటర్నేషనల్ అరంగేట్రం చేసాడు. తన బౌలింగ్ లో మొదటి బంతితో జాసన్ రాయ్‌ను ఔట్ చేసి  తన మొదటి వన్డే వికెట్‌ తీశాడు. మ్యాచ్‌లో 4 ఓవర్లలో 40 పరుగులకు 1 వికెట్‌తో ముగించాడు.

11 టీ20 మ్యాచ్‌లు కూడా ఆడాడు. 23 ఫస్ట్-క్లాస్ మ్యాచ్‌లు, 27 లిస్టు-ఎ మ్యాచ్‌లు ఆడాడు.

## మూలాలు

## బాహ్య లింకులు
* 

వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1989 జననాలు
వర్గం:న్యూజీలాండ్ టీ20 క్రికెట్ క్రీడాకారులు
డేన్ క్లీవర్

**డేన్ క్లీవర్** (జననం 1992, జనవరి 1) న్యూజీలాండ్ క్రికెట్ ఆటగాడు. సెంట్రల్ డిస్ట్రిక్ట్స్ తరపున ఆడేవాడు. 2022 జూలైలో న్యూజీలాండ్ క్రికెట్ జట్టు తరపున అంతర్జాతీయ అరంగేట్రం చేసాడు. ఇతను న్యూజీలాండ్ కెప్టెన్ కేన్ విలియమ్సన్ బంధువు.

## క్రికెట్ రంగం

### సెంట్రల్ జిల్లాలు
2011 మార్చి 21న సెంట్రల్ డిస్ట్రిక్ట్స్ కోసం వర్షం-ప్రభావిత డ్రాలో తన ఫస్ట్-క్లాస్ అరంగేట్రం  ఆడాడు, ఇక్కడ మ్యాచ్‌లో 8.2 ఓవర్లు మాత్రమే సాధ్యమయ్యాయి. తరువాతి సీజన్‌లో తన లిస్ట్ ఎ క్రికెట్ లోకి అరంగేట్రం చేసాడు.

2018 జూన్ లో, 2018–19 సీజన్ కోసం సెంట్రల్ డిస్ట్రిక్ట్‌లతో ఒప్పందం లభించింది. 2020 ఫిబ్రవరిలో, 2019-20 ప్లంకెట్ షీల్డ్ సీజన్‌లో, క్లీవర్ మొదటి ఇన్నింగ్స్‌లో డబుల్ సెంచరీ సాధించి తొమ్మిది అవుట్‌లను చేశాడు.

2022 మార్చిలో, మెక్లీన్ పార్క్‌లోని నేపియర్, హాక్స్ బేలో నార్తర్న్ డిస్ట్రిక్ట్స్‌తో జరిగిన ప్లంకెట్ షీల్డ్ మ్యాచ్ కోసం సెంట్రల్ డిస్ట్రిక్ట్స్ క్రికెట్ జట్టుకు క్లీవర్ కెప్టెన్‌గా ఎంపికయ్యాడు.

### న్యూజీలాండ్ ఎ
2020 నవంబరులో, పర్యాటక వెస్టిండీస్ జట్టుతో ప్రాక్టీస్ మ్యాచ్‌ల కోసం న్యూజీలాండ్ ఎ క్రికెట్ జట్టులో క్లీవర్ ఎంపికయ్యాడు.

### న్యూజీలాండ్
2022 మార్చిలో, నెదర్లాండ్స్‌తో తమ స్వదేశీ సిరీస్ కోసం న్యూజీలాండ్ ట్వంటీ20 ఇంటర్నేషనల్ జట్టులో క్లీవర్ ఎంపికయ్యాడు.

2022 జూన్ లో, ఇంగ్లాండ్‌తో జరిగిన వారి మూడవ, ఆఖరి మ్యాచ్ కోసం న్యూజీలాండ్ టెస్ట్ జట్టులో క్లీవర్ జోడించబడ్డాడు, కానీ ఆడలేదు.

అదే నెలలో, ఐర్లాండ్, స్కాట్లాండ్, నెదర్లాండ్స్ పర్యటనల కోసం న్యూజీలాండ్ వన్ డే ఇంటర్నేషనల్, టీ20 స్క్వాడ్‌లలో పేరు పొందాడు. 2022 జూలై 18న న్యూజీలాండ్ తరపున ఐర్లాండ్‌తో క్లీవర్ తన టీ20 అరంగేట్రం ఆడాడు. సిరీస్‌లోని రెండవ మ్యాచ్‌లో 78 పరుగులతో నాటౌట్‌గా నిలిచాడు.

క్లీవర్ 2022 జూలై 31న న్యూజీలాండ్ తరపున స్కాట్లాండ్‌తో జరిగిన వన్డేలో అరంగేట్రం చేశాడు.

## మూలాలు

## బాహ్య లింకులు
* 

వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1992 జననాలు
అన్నా పీటర్సన్

**అన్నా మిచెల్ పీటర్సన్** (జననం 1990, సెప్టెంబరు 12) న్యూజీలాండ్ మాజీ క్రికెట్ క్రీడాకారిణి. ఆల్ రౌండర్‌గా కుడిచేతి వాటంతో బ్యాటింగ్ లోనూ, కుడిచేతి ఆఫ్ బ్రేక్ బౌలింగ్ లోనూ రాణించింది. 2012 - 2020 మధ్యకాలంలో న్యూజీలాండ్ తరపున 32 వన్డే ఇంటర్నేషనల్స్, 33 ట్వంటీ 20 ఇంటర్నేషనల్స్‌లో ఆడింది. నార్తర్న్ డిస్ట్రిక్ట్, ఆక్లాండ్, టైఫూన్స్ కొరకు దేశీయ క్రికెట్ ఆడింది. మహిళల ట్వంటీ 20 ఇంటర్నేషనల్‌లో న్యూజీలాండ్ తరఫున హ్యాట్రిక్ సాధించిన మొదటి క్రికెటర్ గా నిలిచింది. 2021 అక్టోబరులో, పీటర్సన్ అంతర్జాతీయ క్రికెట్ నుండి రిటైర్ అయ్యాడు. 2022 మార్చిలో క్రికెట్ లోని అన్ని ఫార్మాట్ల నుండి రిటైరైంది.

## క్రికెట్ రంగం
2012 మార్చి 1న ఇంగ్లండ్‌తో జరిగిన మ్యాచ్‌లో మహిళా వన్డే క్రికెట్ లోకి అరంగేట్రం చేసింది. ఆర్డర్ డౌన్ బ్యాటింగ్ చేయడం ద్వారా కీలకమైన 33 పరుగులు చేసింది. 2015 ఫిబ్రవరి 24న ఇంగ్లాండ్‌పై మహిళా టీ20 క్రికెట్ లోకి అరంగేట్రం చేసింది.

2017 ఫిబ్రవరి 19 న, ఆస్ట్రేలియాతో జరిగిన రెండో మహిళల ట్వంటీ20 అంతర్జాతీయ మ్యాచ్‌లోహ్యాట్రిక్ సాధించింది. అంతర్జాతీయ క్రికెట్‌లో న్యూజిలాండ్ మహిళా బౌలర్‌కి మొదటి హ్యాట్రిక్ గా నిలిచింది.

## మూలాలు

## బాహ్య లింకులు
* 

వర్గం:న్యూజీలాండ్ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1990 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
టిమ్ సీఫెర్ట్

**టిమ్ సీఫెర్ట్** (జననం 1994, డిసెంబరు 14) న్యూజీలాండ్ అంతర్జాతీయ క్రికెట్ ఆటగాడు. 2014 ఐసీసీ అండర్-19 క్రికెట్ ప్రపంచ కప్ కోసం న్యూజీలాండ్ జట్టులో భాగంగా ఉన్నాడు. 2018 ఫిబ్రవరిలో న్యూజీలాండ్ క్రికెట్ జట్టు కోసం అంతర్జాతీయ అరంగేట్రం చేసాడు.

## దేశీయ, టీ20 ఫ్రాంచైజీ కెరీర్
2017 డిసెంబరులో, 2017–18 సూపర్ స్మాష్‌లో ఆక్లాండ్‌పై నార్తర్న్ డిస్ట్రిక్ట్‌ల తరపున బ్యాటింగ్‌ చేస్తూ న్యూజీలాండ్‌లో జరిగిన దేశీయ ట్వంటీ20 మ్యాచ్‌లో సీఫెర్ట్ వేగవంతమైన సెంచరీని సాధించాడు. 40 బంతుల్లో 100 పరుగులు చేశాడు.

2017–18 ప్లంకెట్ షీల్డ్ సీజన్‌లో నార్తర్న్ డిస్ట్రిక్ట్‌ల కోసం తొమ్మిది మ్యాచ్‌లలో 703 పరుగులతో అత్యధిక పరుగుల స్కోరర్‌గా నిలిచాడు. 2018 జూన్ లో,  2018–19 సీజన్ కోసం నార్తర్న్ డిస్ట్రిక్ట్‌లతో ఒప్పందం లభించింది.

## అంతర్జాతీయ కెరీర్
2018 ఫిబ్రవరిలో, సీఫెర్ట్ 2017–18 ట్రాన్స్-టాస్మాన్ ట్రై-సిరీస్ కోసం న్యూజీలాండ్ ట్వంటీ 20 ఇంటర్నేషనల్ జట్టులో చేర్చబడ్డాడు, 2018 ఫిబ్రవరి 13న ఇంగ్లాండ్‌తో జరిగిన మ్యాచ్‌లో న్యూజీలాండ్ తరపున అరంగేట్రం చేసాడు. 2018 డిసెంబరులో, శ్రీలంకతో జరిగిన సిరీస్ కోసం న్యూజీలాండ్ వన్ డే ఇంటర్నేషనల్జట్టులో ఎంపికయ్యాడు. 2019 జనవరిలో సిరీస్‌లో వన్డే అరంగేట్రం చేశాడు.

2021 ఆగస్టులో, 2021 ఐసీసీ పురుషుల టీ20 ప్రపంచ కప్ కోసం న్యూజీలాండ్ జట్టులో సీఫెర్ట్ ఎంపికయ్యాడు. 2023 ఆగస్టులో, సీఫెర్ట్ యుఏఈలో న్యూజిలాండ్ టీ20 పర్యటనకు, న్యూజిలాండ్ ఇంగ్లాండ్ పర్యటన టీ20 లెగ్‌కు ఎంపికయ్యాడు.

## మూలాలు

## బాహ్య లింకులు
* 

వర్గం:వికెట్ కీపర్లు
వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు
నికోలా పేన్

**నికోలా పేన్** (జననం 1969, సెప్టెంబరు 10) కెనడాలో జన్మించిన మాజీ క్రికెటర్. నెదర్లాండ్స్, న్యూజీలాండ్ రెండింటికీ అంతర్జాతీయ క్రికెట్ ఆడింది. ప్రధానంగా కుడిచేతి వాటంతో రాణించింది. నెదర్లాండ్స్ తరపున 37 వన్డే ఇంటర్నేషనల్స్, న్యూజీలాండ్ తరపున 28 వన్డేలు ఆడింది. నాలుగు ప్రపంచ కప్‌లలో పాల్గొన్నది. కాంటర్‌బరీ, క్వీన్స్‌లాండ్ తరపున దేశీయ క్రికెట్ లో ప్రాతినిధ్యం వహించింది.

నికోలా ఇప్పుడు గుల్లానే ఎల్.టి.సి.లో టెన్నిస్ ఆడుతోంది. బ్రయాన్ లెస్లీతో కలిసి విజయవంతమైన మిక్స్‌డ్ డబుల్స్ జతలో ఆడుతోంది.

## కోచింగ్ కెరీర్
ఆట నుండి విరమణ పొందిన తరువాత, పేన్ ఇంగ్లాండ్ అండ్ వేల్స్ క్రికెట్ బోర్డ్, న్యూజిలాండ్ క్రికెట్ నుండి కోచింగ్ అర్హతలు పొందింది. 2013 నుండి, స్కాట్లాండ్‌లో నివసిస్తోంది, క్రికెట్ స్కాట్‌లాండ్ ఏర్పాటు చేసిన కార్యక్రమంలో భాగంగా ఈస్ట్ లోథియన్‌కు క్రికెట్ డెవలప్‌మెంట్ ఆఫీసర్‌గా పనిచేస్తున్నది. 2016లో, క్రికెట్ స్కాట్లాండ్‌లో బాలికలు, మహిళల పార్టిసిపేషన్ మేనేజర్‌గా నియమితురాలయింది.

## మూలాలు

## బాహ్య లింకులు
* 

వర్గం:న్యూజీలాండ్ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1969 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వివ్ స్టీఫెన్స్

**వివియన్ షెరిల్ స్టీఫెన్స్** (1953, నవంబరు 8 - 2021, సెప్టెంబరు 5) న్యూజీలాండ్ క్రికెటర్. ప్రధానంగా కుడిచేతి వాటం బ్యాటర్‌గా రాణించింది. 1978 ప్రపంచ కప్‌లో న్యూజీలాండ్ తరపున రెండు వన్డే ఇంటర్నేషనల్స్‌లో ఆడింది. వెల్లింగ్టన్, సెంట్రల్ డిస్ట్రిక్ట్ తరపున దేశీయ క్రికెట్ లో ప్రాతినిధ్యం వహించింది.

## జననం
వివియన్ షెరిల్ స్టీఫెన్స్ 1953, నవంబరు 8న న్యూజీలాండ్ లోని ఫాక్స్టన్ లో జన్మించింది.

## క్రికెట్ రంగం
టీచింగ్ చదువుతున్నప్పుడు, తన ప్రాంతంలో వ్యవస్థీకృత మహిళా క్రికెట్ లేకనోవడంతో పురుషుల జట్టు కోసం క్రికెట్ ఆడింది. తర్వాత వెల్లింగ్టన్‌లో క్లబ్ క్రికెట్ ఆడటం ప్రారంభించింది, చివరికి వెల్లింగ్టన్ ప్రతినిధి జట్టు కోసం ఆడింది. 1976లో స్టీఫెన్స్ న్యూజీలాండ్‌తో కలిసి భారత్‌లో పర్యటించింది, భారత జాతీయ జట్టుతో రెండు మూడు రోజుల ఫస్ట్-క్లాస్ మ్యాచ్‌లు ఆడింది. మూడు ఇన్నింగ్స్‌లలో 17 పరుగులు చేసింది. 1978లో, స్టీఫెన్స్ భారతదేశంలో జరిగే ప్రపంచ కప్ కోసం న్యూజీలాండ్ జట్టులో ఎంపికయింది. టోర్నమెంట్‌లోని మొదటి మ్యాచ్ తో తన వన్డే ఇంటర్నేషనల్ క్రికెట్ లోకి అరంగేట్రం చేసింది. ఆస్ట్రేలియాకు వ్యతిరేకంగా బ్యాటింగ్ ఆర్డర్‌లో ఆరో స్థానంలో వచ్చిన తొమ్మిది పరుగులు చేసింది. టోర్నమెంట్‌లో ఇంగ్లాండ్‌తో ఏకైక మ్యాచ్ ఆడింది. ఇక్కడ కేవలం మూడు పరుగులు చేసి జాక్వెలిన్ కోర్ట్ చేత అవుట్ చేయబడింది.

తన భర్త పనిచేసిన నేపియర్‌కు వెళ్ళిన తర్వాత, స్టీఫెన్స్ సెంట్రల్ డిస్ట్రిక్ట్ మహిళా బృందాన్ని స్థాపించడంలో సహాయం చేసింది. ఈ జట్టు 1978-79 సీజన్‌లో ఆడటం ప్రారంభించింది. తరువాతి సీజన్‌లో జాతీయ పోటీలో పాల్గొనేందుకు అనుమతించబడింది.

ఆడ నుండి రిటైర్మెంట్ తరువాత, స్టీఫెన్స్ క్రికెట్‌లో నిర్వాహకుడిగా కొనసాగింది. 2000లో హాక్స్ బే ప్రాంతానికి ప్రాతినిధ్యం వహిస్తూ సెంట్రల్ డిస్ట్రిక్ట్స్ క్రికెట్ అసోసియేషన్ బోర్డు మెంబర్‌గా మారింది. 2014 డిసెంబరు వరకు బోర్డులో కొనసాగింది, అసోసియేషన్ నిర్వహణ కమిటీ సభ్యురాలుగా కూడా పనిచేసింది. న్యూజీలాండ్ ఆతిథ్యమిచ్చిన 2000 మహిళల ప్రపంచ కప్‌లో స్టీఫెన్స్ టోర్నమెంట్ అధికారిగా కూడా పనిచేసింది. 2015 నవంబరులో, సిడిసిఏలో జీవితకాల సభ్యురాలిగా ఉంది.

## మరణం
స్టీఫెన్స్ 2021 సెప్టెంబరు 5న నేపియర్‌లో మరణించింది.

## మూలాలు

## బాహ్య లింకులు
* 

వర్గం:న్యూజీలాండ్ మహిళా క్రికెట్ క్రీడాకారులు
వర్గం:2021 మరణాలు
వర్గం:1953 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
బెర్నాడిన్ బెజుడెన్‌హౌట్

**బెర్నాడిన్ మిచెల్ బెజుడెన్‌హౌట్** (జననం 1993, సెప్టెంబరు 14) దక్షిణాఫ్రికాలో జన్మించిన న్యూజీలాండ్ అంతర్జాతీయ క్రికెటర్. ప్రస్తుతం నార్తర్న్ డిస్ట్రిక్ట్‌ల తరపున ఆడుతున్నది.

## క్రికెట్ రంగం
న్యూజీలాండ్‌లోని క్రైస్ట్‌చర్చ్‌కు వెళ్ళడానికి ముందు 2014 - 2015 మధ్యకాలంలో దక్షిణాఫ్రికా జాతీయ మహిళల క్రికెట్ జట్టు కోసం ఆడింది. మూడు సంవత్సరాల స్టాండ్ డౌన్ పీరియడ్ తర్వాత న్యూజీలాండ్ వైట్ ఫెర్న్స్కి ప్రాతినిధ్యం వహించింది. 2018 మే 6న, తన మహిళల ట్వంటీ 20 ఇంటర్నేషనల్ న్యూజీలాండ్ తరపున ఐర్లాండ్‌పై అరంగేట్రం చేసింది.

2018 ఆగస్టులో గత నెలల్లో ఐర్లాండ్, ఇంగ్లండ్ పర్యటనల తర్వాత, న్యూజిలాండ్ క్రికెట్ ద్వారా సెంట్రల్ కాంట్రాక్ట్ లభించింది. 2018 అక్టోబరులో, వెస్టిండీస్‌లో జరిగిన 2018 ఐసీసీ ఉమెన్స్ వరల్డ్ ట్వంటీ20 టోర్నమెంట్ కోసం న్యూజిలాండ్ జట్టులో ఎంపికైంది.

## మూలాలు

## బాహ్య లింకులు
* 

వర్గం:వికెట్ కీపర్లు
వర్గం:న్యూజీలాండ్ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1993 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
నిజాం వ్యాయామ కళాశాల

**నిజాం వ్యాయామ కళాశాల** అనేది తెలంగాణ రాష్ట్ర రాజధాని హైదరాబాద్‌లోని దోమలగూడలో ఉన్న ప్రభుత్వ వ్యాయామ కళాశాల. చారిత్రక నేపథ్యమున్న ఈ వ్యాయామ కళాశాలలో డీపీఈడీ, బీపీఈడీ కోర్సులు నిర్వహించబడుతున్నాయి. ప్రతి సంవత్సరం 500 మంది విద్యనభ్యసిస్తున్నారు.

## చరిత్ర
వ్యాయామ విద్య ప్రాముఖ్యతను గుర్తించిన నిజాం రాజు 1931లో 11 ఎకరాల్లో దక్కన్‌ వ్యాయామ కళాశాలను ఏర్పాటుచేశాడు. తరువాతికాలంలో ప్రభుత్వ వ్యాయామ కళాశాలగా మార్చబడింది.

## నూతన భవనాలు
90 ఏండ్లు నిండిన బిల్డింగ్‌ స్థానంలో పునర్‌నిర్మాణం (నూతన భవనం, బాలికల వసతి గృహం) కోసం తెలంగాణ ప్రభుత్వం 20 కోట్ల రూపాయలు మంజూరు చేసింది. 30 వేల చదరపు అడుగుల విస్తీర్ణంలో కొత్తగా నిర్మించనున్న ఈ భవనంలో అత్యాధునికంగా పది తరగతి గదులు, సైకాలజీ అనాటమీ ల్యాబ్‌, ఫిజియోథెరపీ ల్యాబ్‌, ఫస్ట్‌ ఎయిడ్‌ ల్యాబ్‌, కంప్యూటర్‌ ల్యాబ్‌, అడియో వీడియో విజువల్‌ ల్యాబ్‌, జిమ్‌ రూం, గేమ్స్‌ ఎక్విప్‌మెంట్‌ స్టోర్‌ రూం, యోగా ప్రాక్టీస్‌ హాల్‌, లైబ్రరీ, ఎగ్జామినేషన్‌ రూం, ప్రిన్సిపాల్‌ అండ్‌ స్టాఫ్‌ రూంలు ఉంటాయి. మరో 30 వేల చదరపు అడుగుల విస్తీర్ణంలో బాలికల వసతి గృహం, వంటగది, డైనింగ్‌ హాల్‌ నిర్మిస్తారు. రన్నింగ్‌ ట్రాక్‌, బాస్కెట్‌ బాల్‌ కోర్ట్‌, స్విమ్మిం గ్‌ పూల్‌ ఏర్పాటు కానున్నాయి.

2023 అక్టోబరు 3న ఈ వ్యాయామ కళాశాల నూతన భవనం, బాలికల వసతి గృహం నిర్మాణ పనులకు విద్యాశాఖా మంత్రి సబితా ఇంద్రారెడ్డి శంకుస్థాపన చేసింది. ఈ కార్యక్రమంలో ముషీరాబాద్‌ ఎమ్మెల్యే ముఠా గోపాల్‌, ఎమ్మెల్సీ రఘోత్తమ్‌రెడ్డి, తెలంగాణ రాష్ట్ర విద్యా సంక్షేమ మౌళిక వసతుల అభివృద్ధి సంస్థ చైర్మన్‌ రావుల శ్రీధర్‌రెడ్డి, పాఠశాల విద్యాశాఖ డైరెక్టర్‌ దేవసేన, పాలమూరు యూనివర్సిటీ వైస్‌ చాన్సలర్‌ లక్ష్మీకాంత్‌ రాథోడ్‌, కళాశాల ప్రిన్సిపాల్‌ రామిరెడ్డి, టీఎస్‌ఈడబ్ల్యూఐడీసీ ఈఈ షఫీ మియాన్‌ పాల్గొన్నారు.

## మూలాలు

వర్గం:హైదరాబాదు జిల్లా
వర్గం:1931 స్థాపితాలు
వర్గం:తెలంగాణ కళాశాలలు
అరుణాచల్ ప్రదేశ్ శాసనసభ నియోజకవర్గాల జాబితా

**అరుణాచల్ ప్రదేశ్ శాసనసభ** అరుణాచల్ ప్రదేశ్ రాష్ట్రానికి చెందిన ఏకసభ్య శాసనసభ. శాసన సభస్థానం రాష్ట్ర రాజధాని ఇటానగర్‌లో ఉంది. ముందుగా రద్దు చేయకుంటే శాసనసభ పదవీ కాలం ఐదేళ్లు ఉంటుంది. ప్రస్తుతం ఇది ఒకే స్థానం నియోజకవర్గాల నుండి నేరుగా ఎన్నికైన 60 మంది సభ్యులతో కలిగి ఉంది.

## అసెంబ్లీ నియోజకవర్గాల చరిత్ర
**అరుణాచల్ ప్రదేశ్ శాసనసభ** 1975 ఆగస్టు 15న ప్రారంభమైనప్పుడు **నియోజకవర్గాల** సంఖ్య 30 గా ఉంది. 1987 ఫిబ్రవరి 20 న రాష్ట్ర అవతరణ పొందినప్పటి నుండి, దీని సంఖ్య 60కి పెంచబడింది. అందులో 59 నియోజకవర్గాలు షెడ్యూల్డ్ తెగలకు చెందిన అభ్యర్థులకు కేటాయించబడ్డాయి.

## నియోజకవర్గాల జాబితా
1987 నుండి అరుణాచల్ ప్రదేశ్ శాసనసభ నియోజకవర్గాల జాబితా ఈ క్రింది విధంగా ఉంది:

## 1975-1987 వరకు నియోజకవర్గాల జాబితా
1975-1987 మధ్య అరుణాచల్ ప్రదేశ్ శాసనసభ నియోజకవర్గాల జాబితా క్రింది విధంగా ఉంది:

## మూలాలు



## వెలుపలి లంకెలు

వర్గం:అరుణాచల్ ప్రదేశ్ శాసనసభ నియోజకవర్గాలు
వర్గం:అరుణాచల్ ప్రదేశ్‌కు సంబంధించిన జాబితాలు
వర్గం:భారత రాష్ట్రాల శాసనసభ నియోజకవర్గాలు
వర్గం:భారత రాష్ట్రాల శాసనసభ నియోజకవర్గాల జాబితాలు
మహేంద్ర నాగమూట

**మహేంద్ర వీరన్ నాగమూటూ** (మగేంద్ర వీరన్ నాగముతు) (జననం అక్టోబర్ 9, 1975) గయానా, వెస్టిండీస్ , తమిళ ఇండో-గయానీస్ జాతికి చెందిన మాజీ క్రికెటర్.

2005లో, బౌర్డాలో బార్బడోస్‌తో జరిగిన ప్రాంతీయ 50-ఓవర్ టైటిల్‌ను గెలుచుకుని, గయానా తరపున నాగమూటూ అత్యధిక వికెట్లు (12) తీసుకున్నాడు. 

అతను, అతని సోదరుడు వారి స్వస్థలమైన విమ్, గయానాలో క్రికెట్ టోర్నమెంట్‌లను స్పాన్సర్ చేశారు.   2019లో, అతను బెర్బిస్ క్రికెట్ బోర్డు  హాల్ ఆఫ్ ఫేమ్‌లోకి ప్రవేశించాడు. 

## కుటుంబం
నాగమూటూ రోహన్ కన్హై, ఆల్విన్ కల్లిచరణ్ ఇద్దరికీ మేనల్లుడు; భారత సంతతికి చెందిన ఇద్దరు అత్యుత్తమ వెస్టిండీస్ బ్యాట్స్‌మెన్. నాగమూటూకు విశాల్ అనే సోదరుడు ఉన్నాడు, అతను గయానా తరపున క్రికెట్ ఆడేవాడు.

అతను అలయన్స్ ఫర్ చేంజ్ పార్టీకి రాజకీయ నాయకుడు మోసెస్ నాగమూటూ మేనల్లుడు. 

## మూలాలు

వర్గం:1975 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:గయానీస్ క్రికెటర్లు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
అసోం శాసనసభ నియోజకవర్గాల జాబితా

**అసోం శాసనసభ** అనేది భారతదేశంలోని అసోం రాష్ట్రానికి చెందిన ఏకసభ్య శాసనసభ. ఇది భౌగోళికంగా ప్రస్తుత పశ్చిమ అసోం ప్రాంతంలో ఉన్న అసోం రాజధాని డిస్పూర్‌లో ఉంది. దీని పరిధిలో ఉన్న 126 నియోజకవర్గాలలో 126 మంది శాసనసభ సభ్యులు ఉన్నారు. వీరు ఎన్నికలలో నిలబడిన నియోజకవర్గాల స్థానాలనుండి నేరుగా ఎన్నికయ్యారు.వీరి పదవీకాలం ఎన్నికైననాటినుండి ఐదు సంవత్సరాలు త్వరగా రద్దు చేయకపోతే.ఉంటుంది,

## చరిత్ర
1937 ఏప్రిల్ 7న అసోం శాసన సభ ప్రారంభమైనప్పుడు దాని నియోజకవర్గాల సంఖ్య 108. 1957లో ఆ సంఖ్య 105కి తగ్గింది. 1962లో నియోజకవర్గాల సంఖ్య 114కు పెరిగింది, 1972 నుంచి 126కి పెరిగింది. 1976 నుండి, 8 నియోజకవర్గాలు షెడ్యూల్డ్ కులాల అభ్యర్థులకు, 16 నియోజకవర్గాలు షెడ్యూల్డ్ తెగల అభ్యర్థులకు కేటాయించబడ్డాయి.3.53 లక్షల ఓటర్లతో కమ్రూప్ మెట్రోపాలిటన్ జిల్లాలోని దిస్పూర్ శాసనసభ నియోజకవర్గం అసోంలో అతిపెద్ద నియోజకవర్గం.

## అసోం శాసనసభ నియోజకవర్గాల జాబితా
1976లో శాసనసభ నియోజకవర్గాల విభజన తరువాత అసోం శాసనసభ నియోజకవర్గాల జాబితా ఈ క్రింది విధంగా ఉంది:

## మూలాలు



## వెలుపలి లంకెలు

వర్గం:అసోం శాసనసభ నియోజకవర్గాలు
వర్గం:భారత రాష్ట్రాల శాసనసభ నియోజకవర్గాలు
వర్గం:అసోం
వర్గం:జాబితాలు
వర్గం:అసోంకు సంబంధించిన జాబితాలు
వర్గం:భారత రాష్ట్రాల శాసనసభ నియోజకవర్గాల జాబితాలు
టమటం రామానుజమ్మ

**టమటం రామానుజమ్మ** తెలంగాణకు చెందిన వెయిట్ లిఫ్టింగ్, పరుగు పందెం క్రీడాకారిణి. 70 ఏళ్ళ వయసులో పరుగుతోపాటు యోగా, కరాటేలోనూ రాణించింది. జాతీయ, అంతర్జాతీయ పరుగు పందెం పోటీల్లో పాల్గొని అంతర్జాతీయ పతకం సాధించింది.

## జీవిత విశేషాలు
తెలంగాణ రాష్ట్రం, రాజన్న సిరిసిల్ల జిల్లాలోని సిరిసిల్ల పట్టణం రామానుజమ్మ స్వస్థలం. రామానుజమ్మ భర్త టమటం భాషయ్య వైద్య, ఆరోగ్యశాఖలో సూపర్ వైజర్ గా పనిచేసేవాడు. భర్త ప్రోత్సాహంతో అథ్లెట్ గా మారింది. సిరిసిల్లలోని స్టేడియంలో రోజు ఉదయం, సాయంత్రం సమయాల్లో సాధన చేసింది. రామానుజమ్మకు ఇద్దరు కుమారులు. వయోశ్రేష్ఠ సమ్మాన్ పురస్కారం కూడా అందుకున్నది.

## క్రీడారంగం
రాష్ట్ర స్థాయిలో 200 పతకాలు, జాతీయ స్థాయిలో 10 స్వర్ణం, 5 రజత పతకాలు, జిల్లా స్థాయిలో అనేక పతకాలు సాధించింది. హర్యానాలో జరిగిన జాతీయస్థాయి మాస్టర్స్‌ అథ్లెటిక్స్‌ పోటీల్లో పాల్గొని రెండు బంగారు, ఒక వెండి పతకం సాధించింది.

మలేషియాలోని కౌలాలంపూర్‌లో 2023 సెప్టెంబరు 16 నుంచి 18 వరకు జరిగిన 35వ ఇంటర్నేషనల్‌ ఓపెన్‌ మాస్టర్స్‌ అథ్లెటిక్స్‌ చాంపియన్‌షిప్‌ పోటీలలో 100, 200, 400, 800 మీటర్ల విభాగాల్లో పాల్గొన్న రామానుజమ్మ 200 మీటర్ల పరుగు పందెంలో తృతీయస్థానంలో నిలిచి రజత పతకాన్ని గెలుచుకుంది. 50 కిలోల విభాగంలో 55 ఏళ్ళ వయసు వారితో పోటీపడి కాంస్య పతకం సాధించింది.

## మూలాలు

వర్గం:రాజన్న సిరిసిల్ల జిల్లా మహిళలు
వర్గం:తెలంగాణ క్రీడాకారులు
పశుపతి (నటుడు)

**పశుపతి** (జననం 5 సెప్టెంబర్ 1967) భారతదేశానికి చెందిన సినిమా నటుడు. ఆయన సహాయక, విరోధి, హాస్య & ప్రధాన పాత్రలలో నటించాడు. 

పశుపతి 2006లో ఈ  సినిమాలోని నటనకుగాను ఉత్తమ సహాయ నటుడిగా ఫిల్మ్‌ఫేర్ అవార్డును, ఉత్తమ సహాయ నటుడిగా తమిళనాడు రాష్ట్ర చలనచిత్ర అవార్డును అందుకున్నాడు. ఆయన 2008లో   పాత్రకుగాను ITFA ఉత్తమ సహాయ నటుడు అవార్డును కూడా గెలుచుకున్నాడు.

## సినిమాలు

## థియేటర్

## వెబ్ సిరీస్

## మూలాలు

వర్గం:తమిళ సినిమా నటులు
హేలీ జెన్సన్ (క్రికెటర్)

**హేలీ నికోల్ కైలా జెన్సన్** (జననం1992, అక్టోబరు 7) న్యూజీలాండ్ క్రికెట్ క్రీడాకారిణి. ప్రస్తుతం ఆస్ట్రేలియాలో నివసిస్తుంది. అక్కడ ఎసిటి మీటియర్స్, మహిళల బిగ్ బాష్ లీగ్‌లో ఆడింది.

## క్రికెట్ రంగం
2015 నవంబరులో గబ్బాలో న్యూజీలాండ్, ఆస్ట్రేలియా మధ్య జరిగిన మొదటి పురుషుల టెస్ట్ మ్యాచ్‌లో ఎయుడి 2 బెట్టింగ్ చేసినందుకు 2016 జూన్ లో జెన్సన్‌ను క్రికెట్ ఆస్ట్రేలియా ఆరు నెలలపాటు క్రికెట్ నుండి నిషేధించింది. 2018 ఆగస్టులో, గత నెలల్లో ఐర్లాండ్, ఇంగ్లాండ్‌లలో పర్యటించిన తర్వాత, న్యూజీలాండ్ క్రికెట్ ద్వారా సెంట్రల్ కాంట్రాక్ట్ లభించింది. 2018 అక్టోబరులో, వెస్టిండీస్‌లో జరిగిన 2018 ఐసీసీ ఉమెన్స్ వరల్డ్ ట్వంటీ20 టోర్నమెంట్ కోసం న్యూజీలాండ్ జట్టులో ఎంపికైంది.

2022 జనవరిలో, ఆస్ట్రేలియాలో జరిగే 2020 ఐసీసీ మహిళల టీ20 ప్రపంచ కప్ కోసం న్యూజీలాండ్ జట్టులో పేరు పొందింది. టోర్నమెంట్‌లో న్యూజీలాండ్ తరఫున ఆమె నాలుగు మ్యాచ్‌ల్లో ఏడుగురు అవుట్‌లతో అగ్రస్థానంలో నిలిచింది. 2022 ఫిబ్రవరిలో, న్యూజీలాండ్‌లో జరిగే 2022 మహిళల క్రికెట్ ప్రపంచ కప్ కోసం న్యూజీలాండ్ జట్టులో ఎంపికైంది. 2022 జూన్ లో, ఇంగ్లాండ్‌లోని బర్మింగ్‌హామ్‌లో జరిగే 2022 కామన్వెల్త్ గేమ్స్‌లో క్రికెట్ టోర్నమెంట్ కోసం న్యూజీలాండ్ జట్టులో జెన్‌సన్ ఎంపికయింది. 2022 ఆగస్టులో, మహిళల కరీబియన్ ప్రీమియర్ లీగ్ ప్రారంభ ఎడిషన్ కోసం ఆమె ట్రిన్‌బాగో నైట్ రైడర్స్‌కు విదేశీ ప్లేయర్‌గా సంతకం చేసింది.

## వ్యక్తిగత జీవితం
2019 ఏప్రిల్ లో, జెన్సన్ ఆస్ట్రేలియా క్రికెటర్ నికోలా హాన్‌కాక్‌ని వివాహం చేసుకున్నాడు.

## మూలాలు

## బాహ్య లింకులు
* 
* Hayley Jensen at CricketArchive via New Zealand Cricket

వర్గం:న్యూజీలాండ్ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1992 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
రాయ్‌పూర్ సిటీ సౌత్ శాసనసభ నియోజకవర్గం

**రాయ్‌పూర్ సిటీ సౌత్ శాసనసభ నియోజకవర్గం** ఛత్తీస్‌గఢ్ రాష్ట్రంలోని నియోజకవర్గాలలో ఒకటి. ఈ నియోజకవర్గం రాయ్‌పూర్ జిల్లా, రాయ్‌పూర్ లోక్‌సభ నియోజకవర్గం పరిధిలోని తొమ్మిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:ఛత్తీస్‌గఢ్ శాసనసభ నియోజకవర్గాలు
తంగలాన్

**తంగలాన్,** 2024 ఆగస్టు 15న విడుదలయిన పీరియాడిక్ యాక్షన్ డ్రామా సినిమా. నీలమ్ ప్రొడక్షన్స్, స్టూడియో గ్రీన్ బ్యానర్‌పై కేఈ జ్ఞానవేల్ రాజా నిర్మించిన ఈ సినిమాకు పా రంజిత్ దర్శకత్వం వహించాడు. విక్రమ్, పార్వతీ, మాళవిక మోహనన్, పశుపతి ప్రధాన పాత్రల్లో నటించిన ఈ సినిమా హిందీ, తెలుగు, తమిళ, మలయాళ, కన్నడ భాషల్లో రూపొందించబడింది.
## నటీనటులు

* విక్రమ్ - తంగలన్ 
* మాళవిక మోహనన్ - ఆరతి   
* పార్వతి తిరువోతు
* పశుపతి
* డేనియల్ కల్టగిరోన్‌
* హరికృష్ణన్ అన్బుదురై
* ముత్తుకుమార్
* అర్జున్ అన్బుదన్
* ఆనంద్‌సామి

## Home Media
12 October 2024 streaming from Netflix.

## మూలాలు
రేఖ (దక్షిణ భారత నటి)

**సుమతి జోసెఫిన్** ఆమె రంగస్థల పేరు రేఖతో బాగా గుర్తింపునందుకున్న తమిళం, మలయాళ, తెలుగు & కన్నడ సినిమా నటి. ఆమె బిగ్ బాస్ తమిళ సీజన్ 4లో పోటీదారుగా పాల్గొంది.

రేఖ 1986లో సత్యరాజ్ ప్రధాన పాత్రలో భారతీరాజా దర్శకత్వం వహించిన కడలోర కవితైగల్ సినిమాతో తమిళ సినీరంగంలోకి అడుగుపెట్టి, 1989లో దశరథం సినిమాకుగాను  మలయాళంలో ఉత్తమ నటిగా ఫిల్మ్‌ఫేర్ అవార్డును గెలుచుకుంది.
## వ్యక్తిగత జీవితం
సుమతి జోసెఫిన్ కేరళలోని అలప్పుజాలోని ఎరమల్లూర్‌లో పుట్టి పెరిగారు. ఆమె 1996లో మలయాళీ సీఫుడ్ ఎగుమతిదారు హారిస్ కొట్టాదత్‌ని వివాహం చేసుకుంది. వీరికి ఒక కూతురు ఉంది.
## సినిమాలు
### తమిళం

### మలయాళం

### తెలుగు

### కన్నడ

## టెలివిజన్

## షోస్

## మూలాలు

వర్గం:తమిళ సినిమా నటీమణులు
ఆడమ్ మిల్నే

**ఆడమ్ ఫ్రేజర్ మిల్నే** (జననం 1992, ఏప్రిల్ 13) న్యూజీలాండ్ క్రికెటర్. న్యూజీలాండ్ జాతీయ క్రికెట్ జట్టు కోసం పరిమిత ఓవర్ల క్రికెట్ ఆడుతున్నాడు. కుడిచేతి ఫాస్ట్ బౌలర్ గా రాణించాడు.

## క్రికెట్ రంగం
మిల్నే 2009/10 సీజన్‌లో కాంటర్‌బరీతో జరిగిన మ్యాచ్ లో సెంట్రల్ డిస్ట్రిక్ట్‌ల తరపున 18 ఏళ్ళ వయస్సులో ఫస్ట్-క్లాస్ క్రికెట్‌లోకి అడుగుపెట్టాడు. సీనియర్ క్రికెట్‌లో తన రెండో బంతికే వికెట్ తీశాడు.

2015 ఇండియన్ ప్రీమియర్ లీగ్ కోసం రాయల్ ఛాలెంజర్స్ బెంగళూరు ద్వారా రిక్రూట్ చేయబడ్డాడు, గాయం కారణంగా అందులో ఆడలేకపోయాడు. టోర్నమెంట్ 2016, 2017 ఎడిషన్‌లలో ఆడాడు. 2017 మే లో, మిల్నే 2017 ఇంగ్లీష్ క్రికెట్ సీజన్ రెండో అర్ధభాగం ఆడేందుకు కెంట్ కౌంటీ క్రికెట్ క్లబ్‌కు సంతకం చేశాడు. 2017 జూన్ లో నాటింగ్‌హామ్‌షైర్‌తో జరిగిన 2017 కౌంటీ ఛాంపియన్‌షిప్‌లో కెంట్ తరపున అరంగేట్రం చేసాడు. కెంట్ కోసం ఐదు ఛాంపియన్‌షిప్ మ్యాచ్‌లు, 2017 నాట్‌వెస్ట్ టి20 బ్లాస్ట్‌లో ఏడు మ్యాచ్‌లు ఆడాడు, 28 వికెట్లు తీసుకున్నాడు. టీ20 మ్యాచ్‌లలో కెంట్ అత్యుత్తమ బౌలింగ్‌గా కొత్త రికార్డును నెలకొల్పాడు. ఆగస్టులో టాంటన్‌లో సోమర్‌సెట్‌తో జరిగిన 5/11 అత్యుత్తమ టీ20 బౌలింగ్ గణాంకాలుగా నిలిచాయి. 2018, 2019 టీ20 బ్లాస్ట్ రెండింటిలోనూ కెంట్ తరపున ఆడటానికి తిరిగి వచ్చాడు.

2021 ఫిబ్రవరిలో, మిల్నేని 2021 ఇండియన్ ప్రీమియర్ లీగ్ కంటే ముందు ముంబై ఇండియన్స్ కొనుగోలు చేసింది. జూన్‌లో 2021 టీ20 బ్లాస్ట్ కోసం కెంట్‌కి తిరిగి వచ్చాడు. మ్యాచ్‌లోని చివరి మూడు బంతుల నుండి సర్రేతో జరిగిన పోటీలో హ్యాట్రిక్ సాధించాడు. 2021 ఆగస్టులో, మిల్నే 2021 ఐసీసీ పురుషుల టీ20 ప్రపంచ కప్ కోసం న్యూజిలాండ్ జట్టులో గాయం కవర్‌గా ఎంపికయ్యాడు.

2022 ఫిబ్రవరిలో, 2022 ఇండియన్ ప్రీమియర్ లీగ్ టోర్నమెంట్ కోసం వేలంలో చెన్నై సూపర్ కింగ్స్ అతనిని కొనుగోలు చేసింది, అయితే కొన్ని మ్యాచ్‌ల తర్వాత తొలగించబడ్డాడు. 2022 ఏప్రిల్ లో, ఇంగ్లాండ్‌లోని ది హండ్రెడ్ 2022 సీజన్ కోసం అతన్ని బర్మింగ్‌హామ్ ఫీనిక్స్ కొనుగోలు చేసింది.

2023 మార్చిలో, శ్రీలంకతో జరిగిన వారి సిరీస్ కోసం న్యూజిలాండ్ టీ20 జట్టులో మిల్నే ఎంపికయ్యాడు. 2023 ఏప్రిల్ 5న, అంతర్జాతీయ క్రికెట్‌లో తన తొలి ఐదు వికెట్లు సాధించాడు. జట్టు రెండవ టీ20ని 9 వికెట్ల తేడాతో గెలిపించాడు.

## మూలాలు

## బాహ్య లింకులు
* 

వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1992 జననాలు
2023 విజయనగరం రైలు ప్రమాదం

**విజయనగరం రైలు ప్రమాదం**, ఆంధ్రప్రదేశ్‌లోని విజయనగరం జిల్లా కొత్తవలస సమీపంలో కంటకాపల్లి-అలమండల మధ్య 2023 అక్టోబరు 29న రాత్రి ఏడు గంటల సమయంలో ముందు వెళ్తున్నవిశాఖపట్టణం-పలాస (08532) రైలును వెనక నుంచి వచ్చిన విశాఖ-రాయగఢ (08504) రైలు ఢీకొట్టింది. ఈ దుర్ఘటనలో రాయగడ రైలు మూడు బోగీలు నుజ్జునుజ్జయ్యాయి. మరో ట్రాక్‌పై ఉన్న గూడ్సురైలు బోగీలపై దూసుకెళ్లాయి. దీంతో, రెండు ప్యాసింజర్ రైళ్లు, గూడ్సు రైలులో కలిపి మొత్తం ఏడు బోగీలు నుజ్జయ్యాయి. పలాస రైలులోని వెనక బోగీలో ఉన్న గార్డు, రాయగడ రైలు లోకో పైలట్లు ఇద్దరు ప్రాణాలు కోల్పోయారు.

ఈ  ప్రమాదంలో 14 మంది మృతి చెందగా, 54 మందికి గాయాల అయ్యాయని అధికారులు ప్రకటించారు. రెస్క్యూ టీంలు సహాయక చర్యలు, రైల్వే శాఖ రాకపోకల పునరుద్ధరణ పనులు చేపట్టాయి. ఈ నేపథ్యంలో రైల్వే శాఖ, విశాఖ జిల్లా అధికారులు కంట్రోల్ రూం ఏర్పాటు చేశారు.

## పలు రైళ్లు రద్దు

* కోర్బా - విశాఖపట్నం (18517) ఎక్స్‌ప్రెస్‌
* పారాదీప్ - విశాఖపట్నం (22809) ఎక్స్‌ప్రెస్‌
* రాయగడ - విశాఖపట్నం (08503)ప్యాసింజర్ స్పెషల్
* పలాస - విశాఖపట్నం (08531) ప్యాసింజర్ స్పెషల్
* విశాఖపట్నం - గునుపుర్ (08522)ప్యాసింజర్ స్పెషల్
* గునూపుర్ - విశాఖపట్నం (08521) ప్యాసింజర్ స్పెషల్
* విజయనగరం - విశాఖపట్నం (07469) మెము స్పెషల్
* విజయవాడ - విశాఖపట్నం (12718) రత్నాచల్ ఎక్స్‌ప్రెస్‌
* విశాఖపట్నం - విజయవాడ (12717) రత్నాచల్ ఎక్స్‌ప్రెస్‌
* గుంటూరు - విశాఖపట్నం (12739) సింహాద్రి ఎక్స్‌ప్రెస్‌
* కాకినాడ - విశాఖపట్నం (17267) మెము ఎక్స్‌ప్రెస్‌
* విశాఖపట్నం - కాకినాడ (17268) మెము ఎక్స్‌ప్రెస్‌
* రాజమండ్రి- విశాఖపట్నం (07466) మెము స్పెషల్
* విశాఖపట్నం - రాజమండ్రీ (07467) మెము స్పెషల్
* కోరాపుట్ - విశాఖపట్నం (08545) స్పెషల్
* విశాఖపట్నం - కోరాపుట్ (08546) స్పెషల్
* పలాస - విశాఖపట్నం (08531) స్పెషల్
* చెన్నై - పూరి (22860) ఎక్స్‌ప్రెస్‌
* రాయగడ - గుంటూరు (17244) ఎక్స్‌ప్రెస్‌

## '''పలు రైళ్లు మళ్లింపు'''

* చెన్నై-సంత్రగచి(22808) ఎక్స్‌ప్రెస్‌
* హైదరాబాద్‌-షాలిమర్‌(18046) ఈస్ట్‌కోస్ట్‌ ఎక్స్‌ప్రెస్‌
* త్రివేండ్రం-షాలిమర్‌(22641) ఎక్స్‌ప్రెస్‌
* ఆగర్తల-బెంగళూరు(12504)ఎక్స్‌ప్రెస్‌
* సంత్రగచీ-తిరుపతి(22855)ఎక్స్‌ప్రెస్‌
* షాలీమర్‌-చెన్నై(12841) కోరమాండల్‌ ఎక్స్‌ప్రెస్‌
* ధన్‌బాద్‌-అలెప్పీ(13351) బొకరో ఎక్స్‌ప్రెస్‌
* హతియా-బెంగళూరు(12835)ఎక్స్‌ప్రెస్‌
* మంగళూరు-సంత్రగాచీ(22852) ఎక్స్‌ప్రెస్‌
* బెంగళూరు-హౌరా(12246) దురంతో ఎక్స్‌ప్రెస్‌
* బెంగళూరు-జశిద్ది(22305) ఎక్స్‌ప్రెస్‌
* కన్యాకుమారి-హౌరా(22503) ఎక్స్‌ప్రెస్‌
* చెన్నై-హౌరా(12840) ఎక్స్‌ప్రెస్‌
* వాస్కోడిగామా-షాలిమార్‌ ఎక్స్‌ప్రెస్‌

## పరిహారం
ఘోర రైలు ప్రమాదంపై భారత ప్రధాని నరేంద్రమోదీ తీవ్ర దిగ్బ్రాంతి వ్యక్తం చేసాడు. బాధిత కుటుంబాలకు ప్రగాఢ సానుభూతి తెలిపాడు. క్షతగాత్రులు త్వరగా కోలుకోవాలని ఆకాంక్షించాడు. మృతుల కుటుంబాలకు రూ. 2 లక్షలు, క్షతగాత్రులకు రూ. 50 వేల చొప్పున పరిహారం ప్రకటించాడు.

ఆంధ్రప్రదేశ్ రాష్ట్ర ముఖ్యమంత్రి వై.ఎస్. జగన్మోహన్ రెడ్డి రాష్ట్రానికి చెందిన మృతుల కుటుంబాలకు రూ. 10 లక్షలు, తీవ్రంగా గాయపడిన వారికి రూ. 2 లక్షలు పరిహారం ప్రకటించాడు. ఇతర రాష్ట్రాల మృతులకు రూ. 2 లక్షలు, క్షతగాత్రులకు రూ. 50 వేల ఎక్స్‌గ్రేషియా ప్రకటించాడు.
## ఇవి కూడా చూడండి
* 2023 ఒడిశా రైలు ప్రమాదం
* కళింగ ఉత్కళ్ ఎక్స్‌ప్రెస్ రైలు ప్రమాదం
* డెహ్రాడూన్ - వారణాసి జనతా ఎక్స్‌ప్రెస్ రైలు ప్రమాదం
* భారతదేశంలో రైల్వే ప్రమాదాలు, సంఘటనల జాబితా
* హార్డా జంట రైలు ప్రమాదాలు

## మూలాలు

వర్గం:ఆంధ్రప్రదేశ్ రైలు రవాణా
వర్గం:2023 సంఘటనలు
వర్గం:2023 రైల్వే ప్రమాదాలు
వర్గం:భారతీయ రైల్వేలు ప్రమాదాలు, సంఘటనలు
ప్రియాంక గార్ఖడే

**ప్రియాంక భివాజీ గర్ఖడే** (జననం 1993 ఆగస్టు 13) ప్రస్తుతం మహారాష్ట్ర తరపున ఆడుతున్న ఒక భారతీయ క్రికెట్ క్రీడాకారిణి.ఆమె ప్రధానంగా కుడిచేతి మీడియం బౌలర్‌గా ఆడుతుంది.ఆమె గతంలో వెస్ట్ జోన్ కోసం ఆడింది. అలాగే 2021–22 సీనియర్ మహిళల ఛాలెంజర్ ట్రోఫీలో ఇండియా సి జట్టులో భాగమైంది. 2020–21 సీజన్‌లో ఆమె మహారాష్ట్రకు కెప్టెన్‌గా వ్యవహరించింది.

## ప్రారంభ జీవితం, నేపథ్యం
గర్ఖడే మహారాష్ట్రలోని ఔరంగాబాద్‌లో జన్మించింది. ఆమె మాతృభాష మరాఠీ. ఆమె 4 సంవత్సరాల వయస్సులో క్రికెట్ ఆడటం ప్రారంభించింది. 12 సంవత్సరాల వయస్సులో మహారాష్ట్ర జట్టుకు ఎంపికైంది. ఆమె సోదరుడు కిష్ణ, అమ్మాయిగా పురుషుల ఆధిపత్య ఆట ఆడటం ప్రారంభించడం, క్రికెట్‌ను కెరీర్‌గా పరిగణించడం ఆమెకు కష్టమని భావించి, ఆమె క్రికెట్ కెరీర్‌ను రూపొందించడంలో కీలక పాత్ర పోషించాడు.

## ప్రస్తావనలు



## వెలుపలి లంకెలు

వర్గం:జీవిస్తున్న ప్రజలు
వర్గం:1993 జననాలు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర క్రీడాకారులు
వర్గం:మహారాష్ట్ర మహిళా క్రీడాకారులు
లారీ గోమ్స్

**హిల్లరీ ఏంజెలో గోమ్స్** (జననం 13 జూలై 1953) ట్రినిడాడ్, టొబాగో, పోర్చుగీస్ సంతతికి చెందిన వెస్ట్ ఇండియన్ మాజీ క్రికెటర్.

## క్రికెట్ కెరీర్
గోమ్స్ 1970లో వెస్ట్ ఇండియన్ యూత్ టీమ్‌తో కలిసి ఇంగ్లాండ్‌లో పర్యటించాడు, 1971-72లో న్యూజిలాండ్‌పై ట్రినిడాడ్, టొబాగో తరపున ఎడమచేతి వాటం బ్యాట్స్‌మెన్‌గా ఫస్ట్-క్లాస్ అరంగేట్రం చేశాడు. అతను 1973, 1976 మధ్య మిడిల్‌సెక్స్ తరపున కౌంటీ క్రికెట్ ఆడాడు.

గోమ్స్ వెస్టిండీస్‌కు విజయవంతమైన బ్యాట్స్‌మన్, సాధారణంగా 3వ స్థానంలో ఆడాడు. అతను 1984 లో ఇంగ్లండ్‌ను 5-0తో ఓడించిన వెస్టిండీస్ జట్టులో సభ్యుడు, ఒక పర్యాటక జట్టు ఇంగ్లాండ్‌లో ఇంత తేడాతో గెలిచిన ఏకైక సారి. గోమ్స్ మొదటి, మూడవ టెస్ట్‌లలో మ్యాన్ ఆఫ్ ది మ్యాచ్‌గా ఎంపికయ్యాడు, అందులో అతను వరుసగా 143, 104 పరుగులు చేశాడు.

గోమ్స్ ఆస్ట్రేలియాపై ఆరు సెంచరీలు చేశాడు, ముఖ్యంగా 1984లో బౌన్సీ పెర్త్ స్ట్రిప్‌లో ఒక ఇన్నింగ్స్ విజయాన్ని నమోదు చేశాడు. అయితే, అతను ఆస్ట్రేలియాలో 1981లో మెల్‌బోర్న్‌లో జరిగిన బాక్సింగ్ డే టెస్ట్‌లో డెన్నిస్ లిల్లీ వికెట్ తీసి లాన్స్ గిబ్స్  అత్యధిక టెస్ట్ వికెట్లు సాధించిన ప్రపంచ రికార్డును బద్దలు కొట్టిన బ్యాట్స్‌మెన్‌గా కూడా జ్ఞాపకం చేసుకున్నాడు.  

## కోచింగ్ కెరీర్
మలేషియాలో జరిగిన 1997 ICC ట్రోఫీలో, గోమ్స్ కెనడియన్ జట్టుకు ప్రధాన కోచ్‌గా పనిచేశాడు.

## సన్మానాలు
గోమ్స్ 1985లో విజ్డెన్ క్రికెటర్ ఆఫ్ ది ఇయర్‌గా ఎంపికయ్యాడు. అరిమాలోని మలబార్‌లోని లారీ గోమ్స్ స్టేడియానికి అతని పేరు పెట్టారు.

## మూలాలు


## బాహ్య లింకులు

వర్గం:1953 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:ట్రినిడాడ్, టొబాగో క్రికెటర్లు
తేజల్ హసాబినీస్

**తేజల్ సంజయ్ హసబ్నీస్** (జననం 1997 ఆగస్టు16) ఈమె ఒక మహారాష్ట్ర క్రికెట్ క్రీడాకారిణి.   ఆమె మహారాష్ట్ర, వెస్ట్ జోన్ తరపున ఆడుతుంది. ఆమె 3 ఫస్ట్-క్లాస్ మ్యాచ్‌లు, 22 పరిమిత ఓవర్ మ్యాచ్‌లు, 22 మహిళల ట్వంటీ20 మ్యాచ్‌లు ఆడింది. 2019 జనవరిలో, ఆమె 2018–19 సీనియర్ ఉమెన్స్ ఛాలెంజర్ ట్రోఫీ కోసం ఇండియా గ్రీన్ టీమ్‌లో ఎంపికైంది.

## మూలాలు

వర్గం:జీవిస్తున్న ప్రజలు
వర్గం:1997 జననాలు
వర్గం:మహారాష్ట్ర మహిళా క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర క్రీడాకారులు


## వెలుపలి లంకెలు
పశ్చిమ్ పాఠక్

**పశ్చిమ్ గిరీష్ పాఠక్** (జననం:1976 నవంబరు 17) ఇతను ఒక భారతీయ క్రికెట్ అంపైర్. అతను 2014 నుండి ఎనిమిది ఇండియన్ ప్రీమియర్ లీగ్ గేమ్‌లలో **అంపైర్‌గా** సేవలు అందించాడు. అతను 2012లో రెండు మహిళల వన్డే ఇంటర్నేషనల్ మ్యాచ్‌లలో **అంపైర్‌గా** పనిచేసాడు  పాఠక్ 2009 నుండి భారతదేశంలోని రెండు టెస్ట్ మ్యాచ్‌లు, మూడు పురుషుల ODIలకు రిజర్వ్ అంపైర్‌గా పనిచేశాడు.

## మూలాలు

వర్గం:ముంబై క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1976 జననాలు
వర్గం:క్రికెట్ అంపైర్లు
వర్గం:భారతీయ క్రికెట్ అంపైర్లు


## వెలుపలి లంకెలు
రామానుజ్‌గంజ్ శాసనసభ నియోజకవర్గం

**రామానుజ్‌గంజ్ శాసనసభ నియోజకవర్గం** ఛత్తీస్‌గఢ్ రాష్ట్రంలోని నియోజకవర్గాలలో ఒకటి. ఈ నియోజకవర్గం బలరాంపూర్ జిల్లా, సర్గుజా లోక్‌సభ నియోజకవర్గం పరిధిలోని తొమ్మిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:ఛత్తీస్‌గఢ్ శాసనసభ నియోజకవర్గాలు
జార్జ్ మేరియన్

**జార్జ్ మేరియన్** (జననం 23 మార్చి 1963) భారతదేశానికి చెందిన సినీ నటుడు. ఆయన తమిళ సినిమాలో పని చేయడానికి ముందు థియేటర్‌లో తన కెరీర్‌ను ప్రారంభించి, దర్శకులు ఏ.ఎల్ విజయ్, శివ, ఎం. మణికందన్, లోకేష్ కనగరాజ్, తంగర్ బచ్చన్, సుందర్.సి, ప్రియదర్శన్‌ సినిమాలలో ఎక్కువగా నటించాడు.
## జీవిత విశేషాలు
జార్జ్ మేరియన్  1963లో మార్చి 23న చెన్నైలో జన్మించాడు. ఆయన 1989లో థియేటర్‌లో నటుడిగా తన కెరీర్ ను ప్రారంభించి 2002 వరకు నాటకాల్లో నటించాడు. ఆ తర్వాత 2002లో తమిళ సినిమా *అళగి * సినిమాతో సినీరంగంలోకి అడుగుపెట్టాడు.

## సినిమాలు

* అళగి (2002) 
*సమురాయ్ (2002) 
*సొల్ల మరంద కధై (2002) 
*జే జే (2003) 
*సండకోజి (2005) న్యాయవాదిగా 
*పోయి సొల్ల పోరోమ్ (2008) 
*జయంకొండన్ (2008) 
*కాంచీవరం (2008) 
*కధలగి (2010) 
*మద్రాసపట్టినం (2010) 
*శంకరన్‌కోవిల్ (2011) 
*దైవ తిరుమగల్ (2011) 
*వేలాయుధం (2011) 
*మౌన గురు (2011) కానిస్టేబుల్ పచ్చై పెరుమాళ్‌ 
*కలకలప్పు (2012)
*తీయ వేలై సెయ్యనుం కుమారు (2013) 
*బ్రమ్మన్ (2014) 
*రాజాగా శైవం (2014)
*కాదు (2014) 
*అప్పుచి గ్రామం (2014) 
*కావ్య తలైవన్ (2014) 
*అంబాల (2015) సంతానం అసిస్టెంట్ కానిస్టేబుల్‌ 
*సందమారుతం (2015) 
*ఇవనుకు తన్నిల గండం (2015) 
*అగతినై (2015) 
*కొంబన్ (2015)
*సకలకళ వల్లవన్ (2015)
*పాయుమ్ పులి (2015)
*ఒరు ఊర్ల రెండు రాజా (2015)
*పసంగ 2 (2015)
*ఆరతు సినం (2016)
*జితన్ 2 (2016)
*శరవణన్ ఇరుక్క బయమేన్ (2016)
*కుట్రమే తందానై (2016)
*ఆండవన్ కట్టలై (2016)
*అమ్మని (2016)
*విరుమాండికుమ్ శివానందికిమ్ (2016)
*కనవు వారియం (2017)
*ఒరు కిదయిన్ కరుణై మను (2017)
*స్పైడర్ (2017)
*నిమిర్ (2018)
*కలకలప్పు 2 (2018)
*లక్ష్మి (2018)
*విశ్వాసం (2019)
*తాడం (2019)
*సింధుబాద్ (2019)
*మెయి (2019)
*బిగిల్ (2019)
*కైతీ (2019) -నెపోలియన్‌  
*పిజ్హై (2020)
*తూంగ కన్గల్ (2020)
*మండేలా (2021)
*అనబెల్ సేతుపతి (2021)
*నడువన్ (2021)
*అన్నాత్తే \ పెద్దన్న (2021)
*ఎనిమి (2021)
*తీర్పుగల్ విర్కపాడు (2021)
*నాయి శేఖర్ (2022)
*వీరమే వాగై సూదుం (2022)
*సెబాస్టియన్ PC 524 (2022; తెలుగు)
*అచ్చం మేడం నానం పయిర్ప్పు (2022)
*విసిథిరన్ (2022)
* డాన్ (2022) - జార్జ్ మాథ్యూస్‌ 
* అయ్యంగారన్ (2022)
* వీట్ల విశేషమ్ (2022) -  డాక్టర్‌ 
* కిచి కిచి (2022)
* గులు గులు (2022)
* బ్యాటరీ (2022)
* కూమన్ (2022)
* DSP (2022)
* గురుమూర్తి (2022)
* రన్ బేబీ రన్ (2023)
* రుద్రన్ (2023)
* ఎరుంబు (2023)
* లియో (2023)- నెపోలియన్‌ 
* భారతీయుడు 2 (2023)

## వెబ్ సిరీస్

## అవార్డులు & నామినేషన్లు

## మూలాలు

## బయటి లింకులు
* 

వర్గం:1963 జననాలు
వర్గం:తమిళ సినిమా నటులు
బలవర్ధక బియ్యం

**బలవర్ధక బియ్యం** లేదా కృత్రిమ బియ్యం (ఫోర్టిఫైడ్ రైస్) ( fortified rice) అనేది సాధారణ బియ్యంతో కూడా కొన్ని పోషకాలను జోడించి తయారుచేయబడిన బియ్యం. దీన్ని సాధారణ అన్నంలానే వండుకోవచ్చు తినవచ్చు, అయితే దీనిని కొందరు కొందరు ప్లాస్టిక్‌ రైస్‌ అని మరికొందరు కల్తీలు జరుగుతున్నట్టు అపోహ పడుతున్నారు. ఈ పోషకాలు సాధారణంగా ప్రోటీన్, ఫైబర్, విటమిన్లు, ఖనిజాలు. బలవర్ధక బియ్యం తయారు చేయడానికి అనేక రకాల పద్ధతులు ఉన్నాయి. ఒక సాధారణ పద్ధతిలో, బియ్యాన్ని ఉడికించే ముందు దానికి పోషకాలు జోడించబడతాయి. మరొక పద్ధతిలో, బియ్యాన్ని ఉడికించిన తర్వాత దానికి పోషకాలు జోడించబడతాయి.బలవర్ధక బియ్యం అన్ని వయసులవారికి మంచి ఆరోగ్యకరమైన ఆహారం. ఇది పిల్లలకు, వృద్ధులకు, ఆరోగ్య సమస్యలతో బాధపడుతున్నవారికి ముఖ్యంగా ప్రయోజనకరంగా ఉంటుంది. భారతదేశంలో కేంద్ర ప్రభుత్వం ఈ బలవర్ధక బియ్యాన్ని కొన్ని రేషన్ షాపుల ద్వారా పంపిణీ చేస్తున్నది. పోర్టిఫైడ్ బియ్యాన్ని నిల్వ చేసేటప్పుడు అట్టి గదిలో నీరు గానీ, చెమ్మగాని ఉండకుండా చూడాలి, లేకపోతే ఈ బియ్యములో ఉన్న మినరల్స్‌తో కూడిన పోషకాల వలన బూజు పట్టే అవకాశం ఉండవచ్చు.

బలవర్ధక బియ్యం అనేక రకాల పోషకాలను అందిస్తుంది. ఇది ప్రోటీన్ కోసం మంచి మూలం, ఇది కండరాల నిర్మాణం, మరమ్మత్తులో సహాయపడుతుంది. ఇది జీర్ణక్రియను మెరుగుపరచడంలో సహాయపడుతుంది.. పోషకాహార లోపాన్ని నివారించడానికి ఒక ప్రభావవంతమైన మార్గం.

## తయారీ ప్రక్రియ
బియ్యంలో పోషక విలువను పెంచడానికి విటమిన్లు, ఖనిజాలను జత చేసే ప్రక్రియను బలవర్ధకం (Fortification) అంటారు. విరిగిన బియ్యం లేదా ఇతర పదార్ధాలను బియ్యం ఆకారంలో ఉండే గుళికలుగా మార్చేందుకు వీలు కల్పించే బియ్యం తయారీ యంత్రాలు ఉన్నాయి. భారతదేశంలో పంపిణీ చేయబడే బలవర్ధక బియ్యం తయారీ ప్రక్రియలో ప్రధానంగా రెండు దశలు ఉన్నాయి:

**మొదటి దశ** బియ్యాన్ని పిండి చేయడం

మొదట బియ్యాన్ని శుభ్రం చేసి, నీటిలో నానబెట్టి, తర్వాత తొక్క తీసివేస్తారు. తరువాత, బియ్యాన్ని పిండిగా మార్చుతారు. ఈ పిండిని "బియ్యపు పిండి" అంటారు.

**రెండవ దశ** బియ్యపు పిండిలో విటమిన్లు, ఖనిజాలను కలపడం

ఫుడ్ అండ్ సేఫ్టీ స్టాండర్డ్స్ ఆఫ్ ఇండియా (ఎఫ్ ఎస్ ఎస్ ఏ ఐ) ఆమోదించిన మోతాదులో విటమిన్లు, ఖనిజాలను బియ్యపు పిండిలో కలపడం జరుగుతుంది. ఈ విటమిన్లు, ఖనిజాలు ముఖ్యంగా ఐరన్, జింక్, ఫోలిక్ యాసిడ్, విటమిన్ ఎ, విటమిన్ బి12, విటమిన్ డి మొదలైనవి.

ఈ రెండు దశలను పూర్తి చేసిన తర్వాత, బియ్యపు పిండిని మళ్లీ గింజలుగా మార్చుతారు. ఈ గింజలే బలవర్ధక బియ్యం.

## మూలాలు


వర్గం:ఆహార పదార్థాలు
వర్గం:ఆహార పరిశ్రమ
ఎమ్మర్సన్ మంగాగ్వా

జింబాబ్వే అధ్యక్షుడిగా ఎమ్మర్సన్ మంగాగ్వా వరుసగా రెండోసారి ఎన్నికయ్యారు. 2023 ఆగస్టు 26వ తేదీన వెల్లడైన ఫలితాల్లో ఎమ్మర్సన్ మంగాగ్వా రెండోసారి విజయం సాధించారు. అధికార పార్టీ జాను - పీ ఎఫ్ అవకతవకులకు పాల్పడిందని ఆరోపణలు వెల్లువెత్తిన ప్రజలు రెండోసారి కూడా అధికార పార్టీ అభ్యర్థిని గెలిపించారు.   ఎమ్మర్సన్ మంగాగ్వా తన సమీప ప్రత్యర్థి నెల్సన్ చామిసా పై విజయాన్ని నమోదు చేశారు. 1980 సంవత్సరంలో బ్రిటన్ నుంచి జింబాబ్వే దేశం స్వాతంత్రం పొందిన తరువాత తొలిసారి ఎమ్మర్సన్ మంగాగ్వా హయాంలో జాను - పీ ఎఫ్ పార్టీ బలపతమైంది. అంతేకాకుండా ఎమ్మర్సన్ మంగాగ్వా తొలిసారి పూర్తి కాలం పదవిలో ఉన్న జింబాబ్వే అధ్యక్షుడిగా గుర్తింపు పొందారు. గత రెండు దశాబ్దాలకు పైగా  జింబాబ్వే దేశం ఆర్థిక సంక్షోభంలో ఉన్నది, నిరుద్యోగం పెరిగిపోయింది.

మూలాలు :

వర్గం:జింబాబ్వే అధ్యక్షుడు
నాథన్ మెకల్లమ్

**నాథన్ లెస్లీ మెకల్లమ్** (జననం 1980, సెప్టెంబరు 1) న్యూజీలాండ్ మాజీ క్రికెటర్. వన్డే ఇంటర్నేషనల్స్, ట్వంటీ20 ఇంటర్నేషనల్స్‌లో న్యూజీలాండ్ క్రికెట్ జట్టుకు ప్రాతినిధ్యం వహించాడు. ఆరు (2007, 2009, 2010, 2012, 2014, 2016) టీ20 ప్రపంచ కప్ టోర్నమెంట్‌లలో న్యూజీలాండ్‌కు ప్రాతినిధ్యం వహించాడు. ఫుట్‌బాల్ కూడా ఆడాడు. మంచి స్ట్రైకర్‌గా పరిగణించబడ్డాడు.

కుడిచేతి లోయర్-ఆర్డర్ బ్యాట్స్‌మన్ గా, కుడిచేతి ఆఫ్-బ్రేక్ బౌలర్ గా రాణించాడు. ఒటాగో వోల్ట్స్ సభ్యుడిగా స్టేట్ ఛాంపియన్‌షిప్, స్టేట్ షీల్డ్, స్టేట్ ట్వంటీ 20 పోటీలలో పాల్గొన్నాడు.

2016 ఐసీసీ వరల్డ్ ట్వంటీ 20 తర్వాత అంతర్జాతీయ క్రికెట్ నుండి రిటైర్ అయ్యాడు.
## దేశీయ క్రికెట్
1999-2000 సీజన్‌లో ఒటాగో తరపున ఫస్ట్-క్లాస్ అరంగేట్రం చేశాడు. 2000–01 సీజన్‌లో మొదటి లిస్ట్ ఎ మ్యాచ్ ఆడాడు. 2006, జనవరి 13న  క్రైస్ట్‌చర్చ్‌లో కాంటర్‌బరీతో మొదటి ట్వంటీ20 దేశీయ మ్యాచ్ ఆడాడు. 2007లో, నెదర్లాండ్స్‌లో పర్యటించాడు. హీర్మేస్ క్రికెట్ క్లబ్‌కు ఆటగాడు-కోచ్‌గా పనిచేశాడు, వయోవర్గం, ప్రధాన జట్టుకు బాధ్యత వహించాడు.

## అంతర్జాతీయ క్రికెట్
2007, సెప్టెంబరు 19న దక్షిణాఫ్రికాలో జరిగిన ట్వంటీ20 ప్రపంచ కప్ ప్రారంభ ఎడిషన్‌లో దక్షిణాఫ్రికాపై న్యూజీలాండ్ తరపున ట్వంటీ20 అంతర్జాతీయ అరంగేట్రం చేశాడు. అయినప్పటికీ, తన టీ20 అరంగేట్రం తర్వాత జట్టు నుండి తొలగించబడ్డాడు. న్యూజీలాండ్ జట్టులోకి తిరిగి రావడానికి మైక్ హెస్సన్‌తో కలిసి మరింత కష్టపడ్డాడు. 2009 ఐసీసీ ఛాంపియన్స్ ట్రోఫీ నుండి కూడా తొలగించబడ్డాడు.

27 సంవత్సరాల వయస్సులో 2009 సెప్టెంబరు 8న కొలంబోలో శ్రీలంకపై వన్డే అంతర్జాతీయ అరంగేట్రం చేశాడు. 2011 ఫిబ్రవరిలో, తీవ్ర జ్వరం కారణంగా ఆసుపత్రిలో చేరిన తర్వాత కెన్యాతో జరిగిన న్యూజీలాండ్ ప్రారంభ మ్యాచ్‌కు దూరంగా ఉన్నాడు. 2011 ప్రపంచ కప్‌లో దక్షిణాఫ్రికాతో జరిగిన క్వార్టర్ ఫైనల్ మ్యాచ్‌లో కీలక పాత్ర పోషించాడు, తక్కువ స్కోరింగ్ మ్యాచ్‌లో 221 డిఫెండింగ్‌లో 3/24 తీసుకున్నాడు.

## మూలాలు

## బాహ్య లింకులు
* 
* Nathan L McCullum  at the New Zealand Cricket Players Association

వర్గం:జీవిస్తున్న ప్రజలు
వర్గం:1980 జననాలు
వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
స్టువర్ట్ మెకల్లమ్

**స్టువర్ట్ జేమ్స్ మెకల్లమ్** (జననం 1956, డిసెంబరు 6) న్యూజీలాండ్ మాజీ క్రికెటర్.

## జీవిత విశేషాలు
స్టువర్ట్ జేమ్స్ మెకల్లమ్ 1956 డిసెంబరు 6న న్యూజీలాండ్ లోని ఎల్తామ్ లో జన్మించాడు.న్యూజీలాండ్ అంతర్జాతీయ ఆటగాళ్ళు బ్రెండన్, నాథన్ మెకల్లమ్‌లకు తండ్రి.

## క్రికెట్ రంగం
తన కెరీర్ మొత్తంలో ఒటాగో తరపున ఆడాడు. అప్పుడప్పుడు వికెట్ కీపింగ్ తోపాటు ఎడమ చేతి ఓపెనింగ్ బ్యాట్స్‌మన్ గా రాణించాడు.

## మూలాలు

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1956 జననాలు
ఓటు (2023 సినిమా)

**ఓటు** 2023లో విడుదలైన తెలుగు సినిమా.  ఫ్లిక్ నైన్ స్టూడియోస్ బ్యానర్‌పై ఫ్లిక్ ఫిలిమ్స్ నిర్మించిన ఈ సినిమాకు  రవి దర్శకత్వం వహించాడు. హృతిక్ శౌర్య, తాన్వీ నేగి , గోపరాజు రమణ  ప్రధాన పాత్రల్లో నటించిన ఈ సినిమా టీజర్‌ను ఆగష్టు 26న సంగీత దర్శకుడు ఆర్పీ పట్నాయక్ విడుదల చేయగా, ట్రైలర్‌ను సెప్టెంబర్ 15న,  సినిమాను అక్టోబర్ 27న విడుదల చేశారు.
## నటీనటులు

* హృతిక్ శౌర్య
*తాన్వీ నేగి 
* గోపరాజు రమణ
* రామన్‌లాల్
* సత్యనారాయణ శంకర్ రావు 
* అచ్యుత్
* లక్ష్మి
* దొరబాబు 
* వినయ్ కుమార్
* వంశి 
* పవన్ నాగేంద్ర
* యుగంధర్ బి
* హర్ష. ఎన్
* కృష్ణ 
* ప్రవీణ్ కుమార్. ఆర్ 

## సాంకేతిక నిపుణులు
*బ్యానర్:  ఫ్లిక్ నైన్ స్టూడియోస్ 
*నిర్మాత:  ఫ్లిక్ ఫిలిమ్స్
*కథ, స్క్రీన్‌ప్లే, దర్శకత్వం:   రవి
*సంగీతం: అగస్త్య
*సినిమాటోగ్రఫీ:  ఎస్. రాజశేఖర్
* ఎడిటర్ :  ప్రసాద్
* ఆర్ట్ :  మోహన్ తాళ్లూరి
* ఎగ్జిక్యూటివ్ ప్రొడ్యుసర్: రామకృష్ణ
*  ఆర్ట్ డైరెక్టర్: మోహన్ తాళ్లూరి
## మూలాలు

వర్గం:2023 తెలుగు సినిమాలు